Berlingske Tidende, 1832-04-07
Warschau, den 25de Marts. (Fortsættelse. See Gaars Nr. af Statstidenden.) 28. Med Hensyn til de i den efterfølgende 29de Art. betegnede Jnteresser, til hvilke Administrationsraadets Competence ikke strækker sig, indsætte Vi et Statsraad i Kongeriget Polen, ligeledes under Kongerigets Statholders Præsidium. I dette Raad have Følgende Sæde: 1) Overdirecteurerne og General Controlleuren, i Medfor af deres Stilling, bestandige Medlemmer, 2) de med Statsraads Værdighed benaadede Embedsmænd og Andre, som Vi maatte kalde til bestandigt eller midlertidigt Sæde i Statsraadet. J Statholderens Fraværelse præsiderer det af Medlemmerne i Statsraadet, som særligen af Os er bemyndiget til, i slige Tilfælde at beklæde dette Embede. 29. Til Kongeriget Polens Statsraads Pligter høre: a) Gjennemsynet af nye Love og Forordninger, der angaae Kongerigets almindelige Bestyrelse, og Udkast til saadanne. b) Opløsningen af Tvistigheder og Spørgsmaale, der maatte opstaae mellem de administrative og judicielle Autoriteter angaaende de til deres Ressort henhørende Gienstande. c) Overveielsen af Forestillinger og Ansøgninger fra Provindsialstændernes Forsamlinger og fra Wowodskabs=Raad med Hensyn til Landets Tarv, ligesom ogsaa Resolutionen paa saadanne Forestillinger og Ansøgninger. d) Revisionen af det Budget over Kongerigets Jndtægter og Udgivter, som Administrationen aarligen udfærdiger, samt at General-Controlleurens Rapport og Regnskabs Revisionen i de forskjellige Bestyrelsesgrene. e) Revisionen af de fra Cheferne for de forskjellige Administrationsgrene indsendte Rapporter om deres Forretninger i de dem betroede Departementer. f) Bestemmelser angaaende retlige Undersøgelser, der maatte blive at iværksætte over Embedsmænd, som ere udnævnte umiddelbart af Os, eller i Vort Navn. 30. Alle de i ovenstaaende 24de og 25de Art. indeholdte Bestemmelser om den Orden, der skal iagttages ved Administrationsraadets Møder og Fuldbyrdelsen af dets Beslutning, skal ligeledes i deres fulde Udstrækning anvendes paa Kongeriget Polens Statsraads Forretninger. 31. De Anliggender, der angaae Lovgivningen og andre Forslag af stor Vigtighed, med Hensyn til hvilke en foregaaende omhyggelig Combination med de i andre Dele af Riget bestaaende, Love, og med dettes almene Vel maatte tykkes Os nødvendig skulle, tilligemed det Os af Kongeriget Polens Statsraad forelagte aarlige Budget, tilstilles det Russiske Keiserriges Statsraad til sidste Revision og Bekræftelse. Til den Ende oprettes i samme et særegent Departement under Navn af: "Departementet for Kongeriget Polens Anliggender; i dette Departement skulle de af Os blandt Vore Undersaatter i Keiser. og Kongeriget udvalgte Medlemmer tage Sæde. 32. Den hos Os Selv tilstædeværende Minister-Statssecretair for Kongeriget Polen har Referat hos Os angaaende de Anliggender, som igjennem Statholderen tilstilles ham fra Administrations= og Statsraadet; og meddeler ligeledes Kongerigets Statholder Vore Keiserlig Kongelige befalinger. 33. Alle af Os sauctionerede Love, befalinger og Anordninger, der angaae Kongeriget Polen, contrasigneres og indføres i Lovbogen af vor Minister=Statssecretair for dette Kongerige. 34. Alle administrative og judicielle Anliggender i Kongeriget Polen skulle forhandles i det Polske Sprog. 35. Administrations=Anliggenderne overdrages til Regjerings Commissionerne, hvori Over-Directeurerne præsidere. Af saadanne Commissioner oprettes tre: a) Commissionen for de indenlandske Anliggender og de geistlige Sager samt for National-Underviisningen. b) Justits=Commissionen. c) Finants- og Skatkammer=Commissionen. 36) Foruden disse Commissioner oprettes et Over=Regnskabs kammer, der besørger en General-Revision af Regnskabet over Kongerigets Jndtægter og Udgifter; General-Controlleuren er dettes Præsident. 37. De Anliggender, hvis Afgjørelse overskrider Over-Directeurernes og Commissionernes Competence, henvises til Administrationsraadet; de derimod, hvori hverken Raadet, eller Kongerigets Statholder maatte være bemyndigede til at decidere, skulle forelægges Os selv ved Minister=Statssecretairen. 38. Over-Directeurerne, General-Controlleurerne, Medlemmerne af Kongerigets Administrations= og Statsraad, samt af Regjerings=Commissionerne ere ansvarlige for enhver Overtrædelse af Lovene, Vore befalinger og Forordninger. Saasnart deres Forseelse er beviist i den foreskrevne Form og ved Kongerigets Statsraad, skal dette Raad strax referere til Os desangaaende til Vor Decision, med Ansøgning om Vor Resolution paa den retlige Undersøgelse, der skal indledes imod de Skyldige. 39. Kongerigets nuværende Jnddeeling i Wojwodskaber, Districter, Kredse, Bye- og Land-Communer forbliver gieldende, overeensstemmende med ældre Bestemmelser; enhver af disse Jnd delinger beholder sine gamle Grændser, indtil Kongerigets Almeenvel i Fremtiden maatte gjøre en Forandring heri nødvendig. 40. J ethvert Wowodskab anordnes en Wojwodskabs-Commission, der bestaaer af en Præsident og af Commissairer, der have at foranstalte de af Over-Regjerings-Commissionerne udstedte befalinger iværksatte, efter den, i en til dette Øjemeed specielt udgiven Forordning, foreskrevne Form. 41. Byernes Bestyrelse overdrages til de af Stads-Forsamlingerne udvalgte Øvrigheder, og i Land=Communerne til Fogderne. J Byerne paaligger det Borgermesterne, paa Landet derimod Fogderne, at vaage over Fuldbyrdelsen af Regjeringens befalinger. Al. Om Adels-Forsamlinger, Communal=Forsamlinger og Wojmodskabs=Raad. 42. J alle Wowodskaber bestaae efter den ældre Indretning Adelsforsamlinger, Bye- og Land=Communernes Forsamlinger og Wojwodskabsraad. 3. J enhver Kreds skal holdes en Forsamling af de Adelsmænd der ere Grundeiere, under Forsædet af en Marskalk, som Statholderen i Vort Navn udvælger, for at vælge to Medlemmer til Wojwodskabsraadet og indlevere en Candidatliste, hvortil Regjeringen skal tage Hensyn ved Besættelsen af Vacancerne i de forskjellige Bestyrelsesgrene. M. Adels-Forsamlingerne træde kun sammen efter Opfordring, af Kongerigets Statholder; denne bestemmer Forsamlingsdagen, Gjenstanden for Raadslagningen og hvor længe den skal vedvare. 45. Det tilstedes ingen Adelsmand, at deeltage i Adels=For samlingernes Raadslagninger, som ikke er indskreven i Kreds Bogen, ikke har Borgerret i Kongeriget, ikke i det mindste er 21 Aar gammel, og har en eller anden fast Eiendom. 46. Adelsbogerne i enhver Kreds forfattes af Wojwodskabsraadet og autoriseres af Administrationsraadet. 4. I enhver Bye- og Land-Commune holdes en Communal-Forsamling, der ligeledes sammentræder paa Opfordring af Kongerigets Statholder og under en af ham udnævnt Marskalks Forsæde. En saadan Forsamling udvælger et Medlem til Wojwodskabsraadet og forfatter en Candidat-Liste, hvortil Regjeringen skal tage Hensyn ved de forskjellige Embeders Besættelse, 48. J Communal-Forsamlingerne deeltage: a) Enhver Borger, der ikke hører til Adelstanden, men har en fast Eiendom, hvoraf han svarer een eller anden Afgift. b) Enhver Fabrikant eller Manufactur-Eier, enhver Kjøbmand, der besidder et Oplag eller Magasin af ham selv tilhørende Varer af i det mindste 10,000 Polske Gyldens Værdie. c) Alle Sognepræster, Forstandere for geistlige Ordener, og Vicarier ved Kirkerne. d) Professorer, Lærere og andre Mænd, der ere beskjeftigede med Ungdommens Opdragelse i de af Regjeringen bestyrede Underviisnings-Anstalter. e) Enhver Konstner, som ved Talenter og Kundskaber har erhvervet sig et Navn, eller har bidraget til National-Jndustriens, Handelens eller de frie Konsters Berigelse. H. Jngen kan deeltage i Communal-Raadslagningerne, som ikke er indskreven i de respective Bye= eller Land-Communers Bøger, ikke er i Besiddelse af Kongeriget Polens Civil-Rettigheder og ikke i det mindste er 21 Aar gammel. 50. Listerne over de Grundeiere, der som saadanne ere berettigede til at deeltage i Adels- og Communal-Forsamlingernes Raadslagninger, forfattes af Wowodskabsraadene, og Listerne over Fabrikanterne, Manufacturejerne, Kjøbmændene og de Borgere, der have udmærket sig ved deres Talenter i de frie Konster eller og ved den Gavn, de have stiftet i Samfundet, samt Listerne over Sognepræsterne, Klosternes Forstandere og Kirkernes Vicarier, og de med Ungdommens Opdragelse i de offentlige Underviisningsanstalter beskjæftigede Mænd, forfattes af Commissionen for de indenlandske Anliggender, de geistlige Sager og National-Underviisningen. 51. J ethvert Wowodskab anordnes et Wojwodskabsraad, hvis Medlemmer vælges af Adels- og Communal=Forsamlingerne: den af disse, som Kongerigets Statholder i Vort Navn udnævner hertil, præsiderer. 52. Dette Raads væsentligste Pligter ere følgende: a) At vælge Dommerne til Jurisdictionerne i de to første Jnstantser. b) Deeltagelse i at forfatte og verificere den Candidat-Liste, hvortil Regjeringen skal tage Hensyn ved de forskjellige Embeders Besættelse. c) Omsorg for Vedligeholdelsen af Wowodskabets Tarv og Fordeel, i dette Øjemeed henvender Raadet sig til Regjeringen med de fornødne Forestillinger og Begjæringer igjennem Wojwodskabs-Commissionen og retter sig i alle Maader efter de, for disse Tilfælde udstedte, specielle Forordningers Forskrifter. (Sluttes i næste No.)